钦定古今图书集成/明伦汇编/氏族典/第367卷 > 《廖用贤尚友录》 > 谭必
## 钦定古今图书集成/明伦汇编/氏族典/第367卷 > 《廖用贤尚友录》 > 谭必

按《广东通志》：“必字子思，乐昌人。六岁通经，日诵数万
言。时王益守韶州，益子安石多其慧，以状闻，召至京，
引试称旨。年四十，再举于乡，登进士。熙宁中，安石为
相，欲擢用之。必连遭家难。服除，安石已罢政，晚调邕
州推官。交趾破邕，必死之。累赠金紫光禄大夫、太子
太傅，谥忠愍。”